**UNIVERSITATEA „ŞTEFAN CEL MARE” DIN SUCEAVA**

**CONSILIUL STUDIILOR UNIVERSITARE DE DOCTORAT**

**admitereA la *Studii postdoctorale de cercetare avansată***

***– Sesiunea noiembrie 2022 -***

***Studii postdoctorale de cercetare avansată***  – durata studiilor 18 luni.

În conformitate cu R 72/2019, la USV se asigură infrastructura de cercetare și resursa umană pentru îndrumarea și validarea activității postdoctorale.

**PROBE DE CONCURS**

Concursul de admitere se desfășoară în două etape:

Etapa I : evaluarea dosarului în vederea stabilirii eligibilității / neeligibilității candidatului;

Etapa a-II-a: susținerea unei propuneri de proiect de cercetare științifică, realizată în conformitate cu modelul din *Anexa 2*. Proiectul de cercetare științifică trebuie să fie de interes pentru domeniu și pentru USV.

Evaluarea candidaților se va realiza de către o comisie, constituită prin decizia rectorului, la propunerea directorului CSUD.

**CRITERII DE DEPARTAJARE PENTRU MEDII EGALE**

**Departajarea candidaţilor cu medii egale se va face luand în considerare media anilor de studiu la licenţă.**

**Informaţii utile candidaȚilor**

Admiterea candidaţilor la studii postdoctorale se face prin concurs, pe baza unei grile de evaluare prezentate în anexa 3. Ierarhizarea se realizează în ordinea descrescătoare a mediilor, în limita locurilor scoase la concurs. Punctajul se transformă în notă prin divizarea la 10. Media minimă de admitere este **8 (opt)**.

Au dreptul să participe la concursul de admitere persoanele care au obţinut o diplomă de doctor în ştiinţe **cu cel mult 5 ani** înainte de admiterea în programul postdoctoral (pentru candidații care au obținut titlul de doctor în Romania, se ia în considerare data la care a fost emis Ordinul ministerului de resort prin care este confirmată obţinerea titlului de doctor de către candidat și în care este stipulat și numele acestuia) sau, în ceea ce privește termenul referitor la numărul de ani de la confirmarea obţinerii titlului de doctor, în funcţie de cerinţele finanţatorului studiilor postdoctorale, cu respectarea prevederilor legale.

Cetăţenii statelor membre ale Uniunii Europene, ai statelor aparţinând Spaţiului Economic European sau ai Confederaţiei Elveţiene au acces la programe postdoctorale de cercetare avansată în aceleaşi condiţii prevăzute de lege pentru cetăţenii români.

Concursul are loc în limita locurilor scoase la concurs.

Cu ocazia înscrierii la concursul de admitere, candidatul la programul postdoctoral de cercetare avansată **propune un mentor/tutore**, dintre conducătorii de doctorat ai USV.

Organizarea şi desfăşurarea concursului de admitere vor intra în competenţa  comisiilor de admitere numite prin decizia Rectorului USV la propunerea Directorului CSUD.  Comisia de admitere va fi formată din cadre didactice şi cercetători din USV sau din instituţii partenere, cu experienţă relevantă în cercetarea ştiinţifică din domeniu (lectori, conferențiari, profesori).

**Candidații declarați admiși vor semna cu USV un contract de studii postdoctorale** (Anexa 4)**.** Persoana înmatriculată are calitatea de cercetător postdoctoral pe perioada desfășurării programului postdoctoral de cercetare avansată, mai puţin în eventualele perioade de întrerupere a acestuia.

Candidații admiși care nu se înmatriculează în perioada stabilită vor pierde locul, iar acesta va fi ocupat de următorul candidat.

**Contestații**

Contestațiile cu privire la rezultatele examenului de admitere se depun la Comisia de admitere la data şi în intervalul orar specificate în Calendarul admiterii şi se rezolvă de către o Comisie numită de Rectorul USV, la propunerea directorului CSUD. Contestațiile se depun doar pentru vicii de procedură. La probele orale nu se admit contestații.

**Dispoziţii  finale**

Validarea  rezultatelor  concursului de admitere la studii postdoctoralese face odată cu înmatricularea candidaţilor admişi, prin decizia  Rectorului Universităţii „Ştefan cel Mare” din Suceava.

Cercetătorii postdoctorali admiși și înmatriculați pot primi, pe durata derulării studiilor, burse oferite în cadrul unor programe de finanțare și/sau salarii din contracte de cercetare.